หมายเหตุประเพทไทย : ชีวิตกลางคืน
หมายเหตุประเพทไทยสัปดาห์นี้ ยังอยู่กับ อรรถ บุนนาค และแขกรับเชิญพิเศษ วีระยุทธ ปิสาลี ผู้ศึกษาประวัติศาสตร์ของกรุงเทพฯ ยามค่ำคืน และผู้เขียนหนังสือ กรุงเทพฯ ยามราตรี สนทนากันต่อเนื่องจากครั้งที่แล้วถึงเรื่องราวการใช้ชีวิตยามค่ำคืนของผู้คนในอดีตแต่เดิมสามัญชนจะใช้ช่วงเวลากลางวันในการดำเนินชีวิตประจำวันต่างๆ ขณะที่ชนชั้นสูงจะใช้ชีวิตส่วนใหญ่ในยามค่ำคืน โดยมีการแยกพื้นที่ขาดจากกันอย่างชัดเจน แต่ภายหลังการเข้ามาของเทคโนโลยีสมัยใหม่ โดยเฉพาะไฟฟ้า ทำให้เกิดวิถีชีวิตยามค่ำคืน และมีพื้นที่สาธารณะซึ่งสามัญชนสามารถใช้ร่วมกับชนชั้นสูงได้มากขึ้น เช่น การใช้รถยนต์ร่วมกับรถลากบนท้องถนนในตอนกลางคืน หรือการใช้บริการโรงภาพยนตร์ และสถานเริงรมย์ต่างๆ นอกจากนี้ ชีวิตยามราตรียังส่งอิทธิพลในทางวัฒนธรรมด้วย เช่น แฟชั่นการแต่งชุดราตรีตามงานสังสรรค์ตอนกลางคืน หรือมโนทัศน์การใส่ชุดนอนแบบตะวันตก หรือแฟชั่นการใช้เครื่องสำอางและเครื่องแต่งหน้า โดยที่สามัญชนสามารถรับรู้ผ่านทางนิตยสารและภาพยนตร์ต่างประเทศ ซึ่งต่างจากช่วงเวลาก่อนหน้านั้นที่ชนชั้นนำเป็นผู้นำแฟชั่น และรวมถึงการที่ผู้หญิงเริ่มมีบทบาททางสังคมในพื้นที่สาธารณะยามราตรีเพิ่มมากขึ้น เช่น การสามารถออกเดทในสวนสาธารณะยามค่ำคืนท่านผู้ชมสามารถร่วมสนุกกับรายการหมายเหตุประเพทไทย ตอน ชีวิตกลางคืน ได้ โดยเข้าไปกดไลค์-แสดงความคิดเห็น-และแชร์รายการจากแฟนเพจเฟซบุค ความเห็นใดถูกใจพิธีกรทั้งสองท่าน จะได้รับหนังสือ กรุงเทพฯ ราตรี ฟรีท่านละ 1 เล่ม
 หมายเหตุประเพทไทยสัปดาห์นี้ ยังอยู่กับ อรรถ บุนนาค และแขกรับเชิญพิเศษ วีระยุทธ ปิสาลี ผู้ศึกษาประวัติศาสตร์ของกรุงเทพฯ ยามค่ำคืน และผู้เขียนหนังสือ กรุงเทพฯ ยามราตรี
กรุงเทพฯ ราตรี,ชีวิตกลางคืน,ประวัติศาสตร์,มัลติมีเดีย,วีระยุทธ ปิสาลี,สถานเริงรมย์,หมายเหตุประเพทไทย,อรรถ บุนนาค